cyanic-selkie/wikianc huggingface dataset:
Maxi 77
Maxi 77 regnes for å være en romslig båt tatt størrelsen i betraktning. Den har køyeplass til fem, bysse og toalett i baugen. Den ble levert med både pumpetoalett og porta potti. Den ble bare levert ferdigbygd.
Maxi 77 er en båt som passer godt for nybegynnere, men samtidig så har "alle" gode seilere seilt en, båtene er solide, tåler røft bruk og er derfor blant annet svært populær i sjøspeiding
Syltefjordelva
Syltefjordelva eller Vesterelva (nordsamisk: Oarddojohka, historisk Oardujåkka) er ei elv i Båtsfjord kommune i Finnmark. Den har utspring fra Oarddojávri og renner i østlig retning til Syltefjorden. Vassdraget har en total lengde på 49,3 kilometer, mens hovedelva fra Oarddojávri er 35,9 kilometer lang.
Vassdraget ble vernet mot kraftutbygging i Verneplan III for vassdrag i 1986.
Mesteparten av nedbørfeltet sør for hovedelva inngår i Varangerhalvøya nasjonalpark. Dalbunnen i nedre del av vassdraget, med unntak av veien og hytteområdene langs nordsida av dalen, er vernet som Syltefjorddalen naturreservat.
Karmøy
Karmøy er en kommune og ei øy i Nord-Rogaland. Øya har et areal på 177,9 km2 og er fylkets største og Norges 23. største øy. Kommunen Karmøy har landegrense i nord til Haugesund og i nordøst til Tysvær. Til havs er nabokommunene i øst øykommunen Bokn, i sør Kvitsøy og vest til havs Utsira kommune. Karmøy er landets 20. største kommune med hensyn til antall innbyggere. Administrasjonssenter er Kopervik.
Geografi
Kommunen har mange naturområder, fjell, åser, sandstrender og hauger i terrenget. Åkrasanden og Sandvesanden er to av de beste strendene på Karmøy. Kommunen har også andre strender, som Stavasanden, Sandvesanden og Mjølhussanden. Høyeste topp på øya Karmøy er Søre Sålefjell, 132 moh., men kommunenes høyeste punkt, Dyrafjellet (171 moh.), ligger på fastlandet rett ved grensa til Haugesund og Tysvær.
Berggrunnen består vesentlig av kaledonske grønnsteiner som tidligere er utnyttet ved Visnes kisgruve. I sør finnes Skudeneset-gruppen med umetamorfe, fossilførende sedimenter som er av stor geologisk interesse. Fossilene daterer sedimentene til slutten av ordoviciumtiden, og kontakten med grønnsteinene og en kaledonsk, intrusiv granittisk øyegneis dokumenterer et komplett ofiolittkompleks. Tilsvarende fase av ofiolittkomplekser finnes igjen i bergenområdet og Finnmark.
Området bestod tidligere av sju kommuner som i 1965 ble slått sammen til Karmøy kommune. Kommunene som ble innlemmet i den nye storkommunen, var Torvastad, Avaldsnes, Stangaland, Kopervik, Åkra, Skudenes og Skudeneshavn.
Byer
Karmøy har tre mindre byer, Kopervik, Åkrehamn og Skudeneshavn, som alle fikk sin nåværende bystatus etter vedtak i Karmøy kommunestyre i 2002. Åkrehamn er yngst av de tre byene. Kopervik fikk status som ladested i 1866 og Skudeneshavn i 1857, oppgradert til bystatus ca. 1950, men mistet den ved kommunesammenslåingen i 1965. Kommunen har drevet en desentralisert utbygging, basert på barneskolekretsene.
Av større tettsteder i tillegg til Kopervik, Åkrehamn og Skudeneshavn, kan nevnes Veavågen, Norheim og Vormedal, de to sistnevnte på fastlandssiden i kommunen. Det er i dag en tendens til større boligbygging og konsentrasjon rundt tettstedene.
På sydspissen av Karmøy ligger Skudeneshavn med en særegen og vakker trehusbebyggelse fra 1800-tallet. Den første helgen i juli arrangeres Norges største kystkulturfestival i Skudeneshavn, «Skudefestivalen», med mer enn 600 båter og 35 000 besøkende. På Visnes, nordvest på øya, ligger de gamle kobbergruvene som i sin tid leverte kobber til Frihetsgudinnen i New York. I dag framstår stedet som et interessant museums- og rekreasjonsområde.
Også tettstedet Haugesund strekker seg langt inn i Karmøy kommune. Ifølge SSB er 10 604 av innbyggerne i Karmøy definert som del av tettstedet Haugesund. Disse er bosatt på fastlandssiden av Karmøy (Vormedal, Norheim, Spanne og Skre) samt på nordre del av øya Karmøy (Avaldsnes og Storasund).
Politikk
Utdypende artikkel: Politikk i Karmøy
Historie
Karmøy kommune ble etablert i 1965 ved en sammenslåing av de syv tidligere kommunene Torvastad, Avaldsnes, Stangaland, Kopervik, Åkra, Skudenes og Skudeneshavn.
Disse kommunene hadde imidlertid hver for seg sine egne tradisjoner, og går man utover det rent kommunalhistoriske, finner man snart at Karmøy er knyttet til store og dramatiske hendelser i vårt land. Professor Magnus Olsen går da også så langt at han karakteriserer Avaldsnes som Norges første hovedstad. Karmøy, med Karmsundet innenfor, har en rikt dokumentert historie.
Ved Avaldsnes lå Norges første kongesete. Her hadde Harald Hårfagre sin hovedkongsgård. Avaldsnes er omtalt flere steder i Snorres kongesagaer. Særlig kjent er historien om Asbjørn Selsbane i Olav den helliges saga. Det har blitt spekulert på om stormannen Erling Skjalgson hadde tilknytning til Karmøy.
På Avaldsnes står i dag Avaldsnes kirke, eller Olavskirken som kong Håkon Håkonsson lot bygge i 1250. Like inntil kirkeveggen mot nord og hellende inn mot veggen står Norges høyeste bautastein, kjent som «Jomfru Marias Synål». Sagnet forteller at den dagen toppen av steinen berører kirkeveggen, inntreffer dommedag. Lokalt har det blitt hevdet at munkene i senmiddelalderen hogg toppen av bautasteinen.
Karmøy har flere store gravhauger fra bronsealderen, bautasteiner, og mange andre fornminner. Det er også funnet to skipsgraver fra yngre jernalder her, i Grønhaug ved Bø i Avaldsnes og Storhaugfunnet i Torvastad.
Kommunikasjon
Karmøy kommune er en del av Haugalandet, som i dag er en region i sterk utvikling og ekspansjon. Det er store investeringsplaner i næringslivet, ikke minst innen de tre «lokomotivene» i regionen, Equinor på Kårstø, Hydro Aluminium Karmøy og Aibel, Haugesund. Regionen har vært tilgodesett med noen større samferdselsprosjekt de senere årene, som for eksempel Åkrafjordvegen som en del av Haukelivegen (E-134) til Drammen/Oslo og Trekantsambandet som gjorde Bømlo og Stord landfaste. Sistnevnte er en del av prosjektet med å knytte Vestlandet bedre sammen, i aksen fra Kristiansand til Trondheim (E-39). Følgende større prosjekter er prioritert: Rogfast, som skal gjøre turen mellom Karmøy og Stavanger ferjefri, og T-forbindelsen, som knytter Karmøy sammen med øya Fosen og fastlandet i Tysvær kommune. T-forbindelsen er ei tunnelløsning under Karmsundet og Førresfjorden. Anleggsarbeidet startet høsten 2009 og anlegget ble åpnet for ordinær trafikk 5. september 2013. Prosjektet har gjort Karmøy mindre kommunikasjonsmessig sårbar.
Før T-forbindelsen ble åpnet var det den  gamle Karmsund bru fra 1955 og ferjeforbindelsen Skudeneshavn-Kvitsøy-Mekjarvik (Randaberg utenfor Stavanger) som var de eneste forbindelsene til øya, samt Flaggruten (hurtigbåtrute mellom Stavanger, Kopervik, Haugesund, Stord og Bergen, til 31. desember 2013). I tillegg har øya Haugesund lufthavn, Karmøy, stamflyplassen med flere daglige avganger til Oslo og Bergen, samt flere avganger ukentlig til London og charterturer til Spania (Kanariøyene), Hellas (Kreta), Tyrkia og Bulgaria.
Turisme
Karmøy har gode rekreasjonsmuligheter. Mest attraktiv for turister er kanskje fiske fra småbåt, med utgangspunkt i de mange utleiehyttene. Dette er en aktivitet som har tiltrukket turister fra blant annet Tyskland. Seiling er også en utbredt aktivitet, enten det gjelder tur- og regattaseiling i større eller mindre båter, eller vind- og bølgesurfing på brett. Ellers gir de lyngkledde Karmøyheiene rikelig anledning til mosjon og rekreasjon. Langs Sørvest-Karmøy er det flotte sandstrender som er vel verdt et besøk året rundt. På Torvastad nord på øya finner man dyreparken Haugaland Zoo, som er åpen i sommerhalvåret og har mange eksotiske dyrearter fra hele verden. Ett av Skandinavias flotteste mini-golf anlegg ligger også på Torvastad.
Karmøy har også en rekke historiske severdigheter. Mest kjent er Avaldsnes kirke, også kjent som Olavskirken på Avaldsnes. Nordvegen Historiesenter ligger på området der Avaldsnes kongsgård lå i middelalderen. På den lille øya Bukkøy, som ligger like nedenfor kirken og historiesenteret, har man bygget en vikinggård som er konstruert i tidlig middelalderstil, og med middelaldermetoder.
I tillegg til dette er Skudeneshavn en by som byr på idylliske omgivelser, og ble i 2004 kåret til "Norges sommerby" i en kåring på NRKs Sommeråpent.
I Skudeneshavn har Karmøy Gospelfestival/Southern Gospel Karmøy blitt arrangert i årene 2006–2015.
Økonomi
Næringslivet på Karmøy er tradisjonelt knyttet til jordbruk og fiske. Karmøy er og har vært en av de store fiskerikommunene i Norge. Nylig er det etablert en ny stor havn, Karmsund Trafikk- og Fiskerihavn, som er en av de største og mest moderne i landet, og elektrifiseres til landstrøm.
Likevel er det industri- og servicenæringene som betyr mest for sysselsettingen i dag. Hydro Aluminium Karmøy på Håvik (samt flere søsterbedrifter i Norsk Hydro-konsernet) er den største bedriften med ca. 1 500 ansatte. Ellers har kommunen en betydelig mekanisk industri, særlig rettet mot maritim- og oljevirksomhet. Karmøy har landets eneste gassdistribusjonsselskap med lavtrykksnett for naturgass. Den er i ferd med å erstatte tungolje som energibærer i industrien. Gasstrømmen i de store rørgatesystemene i Nordsjøen mot Kontinentet styres fra Gasscos kontrollsenter på Bygnes i Kopervik via avanserte satellitter og datamaskiner.
Karmøy kommune består av 7 tidligere kommuner som i 1965 ble slått sammen. Folketallet har steget med ca. 50% siden kommunesammenslåingen og er per 1. januar 2015 på 42 062, ca. 30 000 på øysida og ca. 10 000 på fastlandsida. Øy og fastland knyttes sammen av Karmsundbrua som ble åpnet i 1955 og T-forbindelsen som åpnet i 2013. T-forbindelsen er et tunnel- og vegsystem som knytter sammen kommunene Karmøy, Haugesund og Tysvær og som knytter Karmøy og Haugesund direkte til stamvegen mellom Bergen og Stavanger.
Idrettshaller
Det er åtte idrettshaller i full størrelse (44 x 22 m) og to minihaller (24 x 16 m) i Karmøy kommune:
Dialekt
Karmøydialekten har klare likheter med haugesundsk og resten av Rogaland.
Karmøy kommune er ikke stor i areal, men på tross av det er det klare variasjoner i dialekt, spesielt på selve øya Karmøy. Her begynner også overgangen fra ptk til bdg, "de bløde konsonantene", som vi ellers finner i dialekter sørover til og med sørlandet. Bdg begynner omtrent ved Ferkingstad, og mønsteret forsterkes sørover øya. I Skudeneshavn sier man noge (for nåke/noe), kaga (for kaka/kake), veda (for veta/vite) og piba (pipa/pipe).
Også tonefallet varierer, fra haugalandsdialekt i nord, til mer syngende i sør (som Ryfylke og Stavanger/Jæren).
Scytodidae
Scytodidae er en gruppe (familie) av edderkopper som tilhører undergruppen Haplogynae i gruppen Araneomorphae. Disse edderkoppene er særlig kjent for at de fanger bytte ved å sprøyte en blanding av klister og gift over det.
Levevis
Disse edderkoppene har en unik jaktatferd. Den sterkt hvelvede forkroppen inneholder svære kjertler som produserer en blanding av klister og gift. Edderkoppen sniker seg innpå et passende bytte (fortrinnsvis et insekt) og sprøyter denne blandingen over det, slik at byttet dels blir sittende fast i klisteret, dels blir bedøvet av giften. Edderkoppen kan så drepe og spise byttet i ro og mak. Angrepet er lynraskt, videoopptak har vist at det hele tar bare ca. 1/700 sekund. Rekkevidden er ca. 2 centimeter. Hunnen bærer med seg eggene sine i chelicerene inntil de klekker.
Utbredelse
Familien er utbredt over hele Jorda, unntatt lengst i nord. I Europa forekommer den vanlige arten Scytodes thoracica vidt utbredt nord til Danmark, dessuten finnes det seks arter i Sør-Europa og tre arter på Kanariøyene.
Friedrich Egon von Fürstenberg
Friedrich Egon von Fürstenberg  (født 8. oktober 1813 i Wien i Østerrike-Ungarn, død 19. eller 20. august 1892 i Hukvaldy i Mähren, idag i Tsjekkia) var en av den katolske kirkes kardinaler. Han var biskop av Brünn (Brno) 1882–1904 og fyrsterkebiskop av Olmütz (Olomouc) 1853–1892.
Han ble kreert til kardinal i 1879 av pave Pius X.
Episkopalgenealogi
Hans episkopalgenealogi er:
VM i freestyle og snøbrett 2023 - Freestyle hopp kvinner
Freestyle hopp for kvinner under VM i freestyle og snøbrett 2023 ble arrangert med kval 21 og finale 23 februar.
Kvalifisering
De 6 beste etter 1 omgang gikk direkte til finalen. Av de resterende gikk de 6 med det beste enkeltresultatet i en av de 2 omgangene.
Finale
De 6 beste etter Finale 1 gikk videre til Finale 2. De 6 som gikk videre strøk resultatet fra Finale 1. Så det var resultatet fra Finale 2 som ble tellende.
*NSYNC (album)
*NSYNC er debutalbumet til boybandet 'N Sync, utgitt i 1997. Albumet solgte 13 millioner. 10 millioner ble solgt i USA. Albumet lå en uke på VG-listen på 40.-plass.
Earl Woods
Earl Woods (født 5. mars 1932, død 3. mai 2006) var en amerikansk idrettsutøver, oberstløytnant i U.S. Army Special Forces under vietnamkrigen og far til golfstjernen Tiger Woods.
Woods fullførte to oppdragsperioder i vietnamkrigen, den siste som offiser i U.S. Army Special Forces. Mens han tjenestegjorde i Vietnam møtte han sin blivende hustru, Kultida Woods, som er av thailandsk, kinesisk og nederlandsk herkomst. Han ble også venn med den vietnamesiske obersten Vuong Dang (Tiger) Phong, og det var dette vennskapet som medførte at han gav sønnen sin kallenavnet «Tiger».
Woods pensjonerte seg fra militæret i 1974. Hans sønn Tiger Woods ble født 30. desember 1975, og innen han var tre år gammel ble han regnet som et vidunderbarn innen golf. Earl Woods publiserte mange av sine teknikker i oppfostringen av Tiger i to bøker: Training a Tiger og Playing Through: Straight Talk on Hard Work, Big Dreams and Adventures with Tiger. Han ble kritisert av noen for å legge for stort press på sønnen sin i tidlig alder.
Earl Woods National Youth Golf Academy ved Colbert Hills Golf Course i Kansas er oppkalt etter ham.
Woods døde av prostatakreft (som han opprinnelig ble diagnostisert med i 1998) i sitt hjem i California.
Iransk mesterskap i sjakk 2018
Iransk mesterskap i sjakk 2019 ble arrangert i Bushehr fra 9. til 16. mars 2018 for menn og i Gorgan fra 9. til 15. november 2018 for kvinner.
Mesterskapet for menn ble arrangert som round robin med 12 deltakere, og i mesterskapet for kvinner deltok 20 deltakere.
Referanser
<References />
Landkommune
En landkommune ble styrt av et kommunestyre (herredsstyre).
Lovverket satte strengere krav til en bykommune med hensyn til bl.a. skoletilbud. En bykommune kunne også stille strengere krav når det gjaldt bebyggelse, f.eks. innføring av murtvang.
Guildford School of Acting
Guildford School of Acting (GSA) er en musikalteaterskole i Guildford i England.
Saladillo-demningen
Saladillo-demningen er en demning som gir vannforsyning fra Quinto-elva i provinsen San Luis, Argentina. Utbyggingen skjedde fra 2009 til ferdigstillelsen av anlegget i 2011.
Demningen er en såkalt RCC betong gravitasjonsdam som er 75 meter høy og 215 meter lang. Den eies av provinsregjeringen.
Prototympanogaster
Prototympanogaster er en slekt av biller som lever i og ved ferskvann og brakkvann.
Utseende
Små, avlange, mørke palpebiller, gjerne med rødlige bein. Hodet er trapesformet. Fasettøynene er nokså store og sitter nær hodets bakkant. Antennene er knebøyde, jevnt utvidet mot spissen uten noen klart definert klubbe. Pronotum er hjerteformet med dype lengdefurer. Dekkvingene er litt rundede, beina middels lange.
Levevis
Palpebillene lever i eller ved vann.
Utbredelse
Arten lever på Lord Howe-øya, Australia.
Eksterne lenker
Prototympanogaster
Ikke naken
Ikke naken er en norsk dramafilm fra 2004
Filmen, som ble innspilt på tettstedet Borhaug i Farsund, ble regissert av Torun Lian med Cato Bach Christensen og Anna Croneman.
Handling
Hovedpersonen i filmen, Selma, vil heller konsentrere seg om vitenskapen enn gutter helt til hun treffer en gutt med samme interesser som henne.
Yassine Mezlini
Yassine Mezlini (født 4. november 1962) er en tunisisk volleyballspiller.
Walid Boulahya
Walid Boulahya (født 12. mars 1964) er en tunisisk volleyballspiller.
Han representerte Tunisia under Sommer-OL 1984 i Los Angeles, hvor han ble nummer 9.
Lozi
Lozi (eget navn: ) er et bantuspråk i nigorkongo-familien i sotho-tswana-gruppa i sone S (S.30), som snakkes av lozifolket, primært i det sørvestlige Zambia og omkringliggende land. Det er nærmest beslekta med nordsotho, tswana, kgalagari og sotho. Lozi og dets dialekter snakkes og forstås av rundt 6 % av Zambias befolkning.
Paul Zhang Chengguo
Paul Zhang Chengguo (død i 1985 i Folkerepublikken Kina) var en kinesisk katolsk biskop. Han ble bispeviet den 20. april 1981 for Siping (Szepingkai).
David C. Jewitt
David C. Jewitt (født 1958 i England) er en britisk professor i astronomi ved UCLA og tidligere innehaver av professortjeneste ved instituttet for astronomi ved University of Hawaii. Han ble uteksaminert ved University of London i 1979 og tok senere både M.Sc. og en Ph.D ved California Institute of Technology i henholdsvis 1980 og 1983. Hans forskning inkluderer transneptunske-objekt, hvordan solsystemet ble dannet og kometer. Sammen med Jane Luu oppdaget han det første objektet i Kuiperbeltet i 1992.
Publikasjoner
Et utvalg av hans nyeste publikasjoner:
KraftCERT
KraftCERT AS er et norsk aksjeselskap stiftet 30. oktober 2014. Selskapet ble etablert av Statnett, Statkraft og Elvia.
KraftCERT samarbeider også med NorCERT i Nasjonal sikkerhetsmyndighet.
P.J. O’Rourke
Patrick Jake O’Rourke (1947–2022 ) var en amerikansk politisk satiriker, journalist og forfatter. Han ble utdannet ved Miami University (Ohio) og Johns Hopkins University.
Han innrømmer at han i studiedagene var en hippie med tendenser mot venstresiden, men stod senere frem som en politisk observatør og humorist med libertarianske, av og til konservative synspunkter.
O'Rourke skrev artikler for flere publikasjoner før han begynte å skrive for National Lampoon i 1973. I 1981 ble han frilanser og skrev artikler for magasiner som Playboy, Vanity Fair, Car and Driver og Rolling Stone. Han ble senere sjef for utenriksredaksjonen hos Rolling Stone, hvor han ble til 2001.
O'Rourke har vært gift to ganger, og har tre barn.
Scotoplectus
Scotoplectus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Utseende
Bittesmå (0,58-0,7 millimeter), avlange, gulbrune eller rødbrune køllebiller. De er blant de minste artene i denne gruppen og dermed også blant de minste billene i det hele tatt. Hodet er trekantet med velutviklede fasettøyne. Antennene er middels lange, 11-leddete med en tre-leddet klubbe. Pronotum er bredere enn langt. Dekkvingene er litt lengre enn den frie delen av bakkroppen bak dem.
Utbredelse
Slekten er utbredt i det sørlige Europa (Hellas, Østerrike) og Lilleasia.
Airbus
Airbus SE er en europeisk produsent av passasjer- og militærfly, helikoptere, innretninger innen romfart og diverse forsvarsutstyr, blant annet raketter samt radarutstyr.
Selskapet har virksomhet med produksjon i Spania, Frankrike, Tyskland, Storbritannia og Finland. Det ble stiftet 10. juli 2000 som European Aeronautic Defence and Space Company (EADS), og skiftet navn til Airbus Group i 2014.
Videre produserer Airbus Group Ariane-raketten (EADS Astrium), Galileo-satellittsystemet, militære fly (Airbus Military), kommunikasjonsutstyr, nødnettsutstyr for politi- og beredkapsstyrker, grenseovervåkingsutstyr, osv. Airbus Group utvikler og produserer nettverk og terminaler for personlig radiokommunikasjon (PRM), basert på den franske Tetrapol-standarden, og den finske Tetra-standarden.
Av rene militære produkter kan nevnes Eurofighter kampfly, en rekke helikoptre, og ulike våpensystemer for særlig det franske forsvaret.
I 2007 hadde selskapet en omsetning på €39,1 milliarder (tilsvarende 312,8 milliarder norske kroner).
Airbus' hovedaktivitet er produksjon av kommersielle fly (opprinnelig med selskapsnavnet Airbus Industrie), med hovedkontor i Toulouse i Frankrike. Fra 2004 er Noël Forgeard leder av selskapet.
Airbus har omkring 40 000 ansatte i flere europeiske land. Selskapet har seksten fabrikker i Europa: Tre i Spania, to i Storbritannia, fire i Frankrike samt syv i Tyskland. Sluttmonteringen av flyene skjer i Toulouse, Frankrike og i Hamburg, Tyskland, mens vinger, skrog og andre komponenter produseres på forskjellige steder.
Selskapsstruktur
Airbus Group har følgende avdelinger og datterselskap:
Selskapet er dannet ved fusjon den 10. juli 2000 av franske Aérospatiale-Matra, tyske Dornier/DaimlerChrysler Aerospace AG (DASA) og spanske Construcciones Aeronáuticas SA (CASA). EADS blir eid av 22,5 prosent av tyske Daimler Benz, 22,5 prosent av det franske statsselskapet Sogeade og 5,5 prosent av et spansk, statlig holdingselskap. 49,5 prosent av aksjene har spredt eierskap.
No Strings Attached
No Strings Attached er det andre albumet fra 'N Sync og kom ut i 2000. Albumet lå hele 15 uker på VG-lista med 12.-plass som beste plassering.
Airbus
Historie
Airbus Industrie startet som et sammenslutning av europeiske flyprodusenter i den hensikt å konkurrere med amerikanske Boeing og McDonnell Douglas. Selskapet ble etablert i 1970 etter at franske Aerospatiale og tyske Deutsche Aerospace inngikk en avtale om å utvikle flyet Airbus A300, som var på vingene første gang i 1972. Den spanske flyprodusenten CASA sluttet seg til samarbeidet i 1971.
I starten gikk det svært mye opp og ned for selskapet, men i 1979 var 81 Airbus-fly satt i trafikk. British Aerospace (nå BAE Systems) gikk inn i sammenslutning i slutten av 1979. På dette tidspunktet hadde de franske og tyske interessene 38 % hver, de engelske 20 %, og det spanske selskapet 4 %.
Alliansen var ganske løst formet, men dette ble endret i 2000 da DASA, Aerospatiale og CASA fusjonerte og dannet EADS, og i 2001 da BAE og EADS sammen dannet et integrert selskap for å utvikle det nye flyet Airbus A380, en maskin som rommer opptil 853 passasjerer og dermed ble verdens største kommersielle passasjerfly da det ble satt i trafikk i 2007.
Sivile produkter
For lengre strekninger tilbyr Airbus A330 som har to motorer og A340 med fire. Disse flyene har svært effektive vingeprofiler. A340-500 har en rekkevidde på 13 921 km, og var når det ble introdusert det kommersielle passasjerflyet i verden som hadde størst rekkevidde, før det tidlig i 2006 ble forbigått av Boeings 777-200LR «Worldliner» som kan fly opptil 16 000 km. Airbus-flyene har vist seg som svært sterke konkurrenter for de større Boeing-flyene og kan delvis forklare hvorfor Lockheed valgte å stoppe produksjon av kommersielle fly i 1983 og at Boeing, den gjenværende amerikanske produsenten av langdistanse passasjerfly, overtok McDonnell Douglas i 1996/97.
Fly-by-wire teknologi, kontrollsystemer og cockpitutforming er felles for samtlige Airbus-fly, og dette gjør det svært enkelt å lære opp mannskapene som skal operere flyene.
Militære produkter
I januar 1999 startet Airbus et eget selskap, Airbus Military, for å ta seg av utviklingen og produksjonen av et militært transportfly med turboprop (Airbus Military A400M). A400M utvikles av flere NATO-land – Belgia, Frankrike, Tyskland, Luxembourg, Spania, Tyrkia og Storbritannia – som et alternativ til C-130 Hercules. Ekspansjon på markedet for militære fly vil redusere, men ikke eliminere, Airbus' eksponering for effektene av sykliske nedgangsperioder i den sivile luftfarten.
Airbus A3x-serien
Airbus A3x-serien er Airbus' nåværende kommersielle flyserie, og tilsvarer konkurrenten Boeings 7x7-serie. Følgende modeller er i produksjon, eller har vært produsert i denne serien:
Konkurranse med Boeing
Boeing har gjentatte ganger protestert mot statsstøtte til Airbus fra partnernes regjeringer, sist gang i juli 2004. Boeings administrerende direktør Harry Stonecipher beskyldte Airbus for å bryte en avtale fra 1992 om lanseringsbidrag. Airbus låner risikokapital fra europeiske regjeringer som bare skal tilbakebetales dersom den aktuelle modellen gir lønnsomhet. Airbus på sin side mener praksisen er i tråd med avtalen fra 1992 og WTO-regler. Avtalen tillater opptil 33% offentlig lånekapital i et program som så må betales tilbake innen 17 år med rente og royalty.
Airbus argumenterer også med at enkelte av militærkontraktene som er gått til Boeing virker litt for skreddersydde og i virkeligheten innebærer subsidiering (se mer om skandalen omkring den militære kontrakten på Boeing KC-767). Boeing svarer at Airbus tjener mer enn dem på dette, siden eierne av Airbus og deres øvrige selskaper er Europas største leverandør til det militære. Airbus er også i ferd med å gå inn på markedet for militærfly. Airbus trekker også frem at de store skattelettelsene som er gitt Boeing i virkeligheten er subsidier og dermed i strid med 1992-avtalen og WTO-reglene.
Den siste runden med bråk mellom Airbus og Boeing gjelder det amerikanske selskapets nyeste modell som er kalt Boeing 787 «Dreamliner». EUs tjenestemenn setter spørsmålstegn ved finansieringen som er skaffet til veie av den japanske regjering og japanske selskaper. 787 er Boeings svar på A350. Boeing mener at veksten i lufttrafikken i fremtiden vil komme ved direkteflyvninger mellom mindre byer fremfor å presse enda flere passasjerer inn i stor fly på storflyplasser som Heathrow i London eller Frankfurt internasjonale lufthavn. Airbus har lansert flyet Airbus A350XWB (Extra Wide Body) som vil ta opp konkurransen med 787.
For første gang i sin 33-årige historie leverte Airbus i 2003 flere fly enn Boeing. Etter at Europa mistet overtaket i kampen om de kommersielle passasjerflyene på 1950- og 1960-tallet, ser det ut til at styrkeforholdet er snudd nok en gang. Analytikere mener dette skyldes Airbus' moderne produkttilbud med høy standard sammenliknet med Boeing, som har en rekke foreldede fly. For eksempel har 737 fortsatt komponenter som ble utviklet på 1950-tallet. Boeing 747 ble utviklet sent på 1960-tallet mens 757 og 767 er barn av det sene 1970-tallet. Boeing hevder at 777 selger bedre enn sin europeiske konkurrent og teller antall A340. Airbus regner A330/A340 som «søsken» (samme skrog, samme systemer og samme produksjonslinje, eneste forskjell er antall motorer (2/4)) og da er Boeing forbigått med klar margin.
Det er per i dag omtrent 3 850 Airbus-fly i trafikk og Airbus har de senere år vunnet over halvparten av bestillinger av nye fly. For eksempel foreligger det ordrer fra 15 flyselskaper på til sammen 151 stk. A380, i tillegg til 15 stk. av fraktversjonen A380F. Av fly i trafikk er forholdet 6:1 i Boeings favør. Bare av 737 er det over 4 000 i trafikk. Men dette regnestykket tar ikke hensyn til at Airbus kom inn på markedet i 1972 (Boeing i 1958), samt at Airbus nesten utelukkende selger sivile fly (mens det er tallrike Boeing-maskiner i trafikk for det militære så vel i USA som i andre land).
Eliteserien i bandy for menn 2020/21
Eliteserien i bandy for menn 2020/21 er det øverste nivået i norsk bandy sesongen 2020/21. Ligaens grunnspill startet 11. november 2020 og blir avsluttet 10. februar 2021.
Albrekt II av Mecklenburg
Albrekt II av Mecklenburg også Albrekt den store av Mecklenburg og Schwerin eller Albrekt d.e. (født 1318, død 18. februar 1379) var første hertug av Mecklenburg-Schwerin.
Albrekt var sønn av Henrik II av Mecklenburg. Etter farens død i 1329 tok han over som 1329  fürst Albrekt II av Mecklenburg. I 1348 opphøyet keiser Karl IV av Det tysk-romerske riket ham og ga han hertugtittel og i 1358 ble han også hertug av Schwerin. Han styrte begge hertugdømmene til sin død.
Błażej Janiaczyk
Błażej Janiaczyk (født 27. januar 1983 i Toruń) er en polsk landeveissyklist.
Calcutta (sang)
«Calcutta» ble skrevet i 1960 av Heino Gaze (melodi) og Hans Bradtke (tekst). En instrumenetalinnspilling av låten med Lawrence Welk fra albumet Calcutta (Dot Records, 1961) ble en listehit, sannsynligvis den største i Welks karriere.
Melodien var noe av et avvik for Welk med sin kombinasjon av hans gjenkjennelige «kjennetegn», fremtredende cembalo, men backet av håndklapping, og rask rockerytme.
Danserne Bobby Burgess og Barbara Boylan, rollemedlemmer i Welks ukentlige TV-show, laget et dansenummer til å gå sammen med «Calcutta», som de fremførte utallige ganger i Welks show.
Norsk versjon
C.C. Bøyesen har skrevet en norsk tekst med samme navn som originaltittelen.
Listeplasseringer
«Calcutta» lå på toppen av den amerikanske Billboard Hot 100-listen i to uker, mens albumet – med sin kombinasjon av easy listening-låter og coverversjoner av populære rocksingler dengang – lå som nummer én i tre måneder. På den tiden «Calcutta» nådde førsteplassen ble Welk, som da var 57 år gammel, den eldste artisten til å ha en nummer én-popsingle i USA (Hans rekord ble slått tre år senere da Louis Armstrong, 62 år gammel, toppet singlelisten med «Hello, Dolly!» i begynnelsen av 1964.
Ćićarija
Ćićarija (kroatisk), eller Čičarija (slovensk), er et rundt 45 kilometer langt og 10–15 kilometer bredt karstplatå i det nordvestlige Kroatia og sørlige Slovenia. Fjellene tilhører De dinariske Alpene og strekker seg i dinarisk retning fra nordvest i området rundt Trieste og Koper til sørvest rundt Rijeka og Opatija. Mot sør går fjellene over i Učka-kjeden ved Poklonpasset.
Ćićarija er sparsomt befolket med et kaldere klima enn resten av Istria. Karstgrunnen har vært til hinder for økonomisk utvikling av betydning. De hvite klippene har gitt regionen tilnavnet «Hvite Istria». Høyeste punkt er Veliki Planik (1 272 moh.)
Cao Ping
Cao Ping (født 22. april 1958) er en kinesisk volleyballspiller.
Han representerte Kina under Sommer-OL 1984 i Los Angeles, hvor han ble nummer 8.
Fatsa
Fatsa er en by med 117 526 innbyggere (2017) i den tyrkiske provinsen Ordu. Den ligger nord for Çamaş, sør for Svartehavet, øst for Ünye og vest for Perşembe.
El Bolsón-demningen
El Bolsón-demningen er en demning som gir vannforsyning og irrigasjon i Argentina. Utbyggingen skjedde fra 2009 til ferdigstillelsen av anlegget i 2012.
Demningen er en såkalt RCC-betong gravitasjonsdam som er 64 meter høy og 380 meter lang. Reservoaret kan romme inntil 38 millioner m³ vann.
Dronningen Opp
Dronningen Opp er et motbakkeløp på Askøy som arrangeres av Ask Friidrett. Løpet ble første gang arrangert i 2009.
Løypa starter på snuplassen ved Tranetjern på 33 meters høyde, og har målgang på toppen av Dronningen på 188 meter. Løypa er 1,89 km lang og følger i begynnelsen skogsveien mot Haugland noen hundre meter før den tar til høyre oppover mot Storåsen.
Pareoporis
Pareoporis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Larvene inne i små greiner og kvister.
Utbredelse
Arten lever i India.
Area
Area var et italiensk jazz-fusion- og progrock-band etablert i 1972. De var kjent for sine venstrevridde, sosialistiske og kommunistiske tekster. Vokalisten var den gresk-fødte Demetrio Stratos.
Historie
Area utviklet seg til å bli et av de mest respekterte og viktigste bandene innenfor den blomstrende progrock-scenen i Italia på 70-tallet.
Ungdommen i Italia på den tiden identifiserte seg med de sosialistiske tekstene, og Areas virtuose instrumentalisme var en annen grunn til gruppas fremspring. Blant eksperter på italiensk progressiv rock, er debutalbumet Arbeit Macht Frei sett på som en klassiker.
Area ga ut fem studioalbum før Demetrio Stratos' død i 1979: den allerede nevnte Arbeit Macht Frei, Caution Radiation Area, Are(A)zione (live), Crac!, Maledetti, liveplata Event '76 og Gli Dei Se Ne Vanno, Gli Arrabiati Restano!. Gruppen ble så oppløst, men dukket opp på nytt som Area II midt på 80-tallet, selv om det egentlig var et prosjekt med Giulio Capiozzo og session-musikere. De ga ut to album i perioden 1986-87. Patrizio Fariselli ble med i Area II i 1997 for albumet Chernobyl 9771. Denne gruppa turnerte fram til oppløsningen i 1999. Capiozzo døde et år senere.
Oranje-Nassau-ordenen
Oranje-Nassau-ordenen (nederlandsk: Orde van Oranje-Nassau) er en nederlandsk orden. Den ble innstiftet 4. april 1892 av enkedronning Emma som regent for den mindreårige dronning Wilhelmina. Hensikten var å fylle tomrommet som oppsto da Nederland og Luxembourg i 1891 ble adskilt og Eikekroneordenen, som tidligere i praksis hadde vært felles, da gikk til Luxembourg. Oranje-Nassau-ordenen har sitt navn etter det regjerende dynastiet i Nederland. Ordenen ble skapt med særlig henblikk på dekorering av fremmede lands kongelige og diplomater, samt nederlendere av lavere stand som det ikke var naturlig å tildele eldre utmerkelsen Den nederlandske løves orden, og utviklet seg over tid til å bli en orden for lang og tro tjeneste. Dette ble endret da ordenen ble revidert ved lov av 15. april 1994. Monarken er ordenens stormester.
Inndeling
Inntil revisjonen i 1994 hadde ordenen fem grader. Ytterligere en klasse ble da lagt til i bunnen av ordenen. Siden 1996 er Oranje-Nassau-ordenen tildelt i seks grader:
Inntil ordenen ble revidert, ble det også tildelt en medalje i tre valører i tilknytning til ordenen. Disse er ikke tildelt siden 1996. I stedet er det tilkommet en sølvmedalje. Denne tildeles i forbindelse med statsbesøk.
Insignier
Ordenstegnet for Oranje-Nassau-ordenen består av et malteserkors i blå og hvit emalje. Korset har en kongekrone på toppen. Midtmedaljongen består av et blåemaljert sentrum med en hvit bord omkring. Nederlands løve i gull er plassert i det blå feltet. Borden bærer innskriften «JE MAINTIENDRAI», kongehusets, Nederlands og ordenens motto. Baksiden av midtmedaljongen prydes av en kronet «W», for dronning Wilhelmina, i det blå feltet og omskriften «GOD ZIJ MET ONS». Når ordenen tildeles for sivile fortjenester, er korset lagt på en laurbærkrans. Kransen erstattes av to korslagte sverd når ordenen tildeles for militære fortjenester.
Ordensstjernen for storoffiserer er har fire tagger, mens den for storkorsriddere har åtte. I begge tilfeller er ordensstjernen i sølv og bærer midtmedaljongen fra ordenstegnet. Ved tildeling for militære fortjenester tas de korslagte sverdene med i ordensstjernen.
Ordensbåndet er i fargene til huset Oranien-Nassau, oransje med blå og hvite striper.
Tildeling
Ved ordensreformen av 1994 ble tildelingsreglene endret slik at Oranje-Nassau-ordenen ikke lenger ble automatisk tildelt for bestemte tjenester, som lang og tro tjeneste, samtidig som tildeling ble frakoblet rang og sosial status. Oranje-Nassau-ordenen tildeles nå for særlige, personlige fortjenester av samfunnet. Ordenen kan tildeles på bakgrunn av fremragende innsats innen ideelt og frivillig arbeid, og også for fortjenester i arbeidslivet, så fremt disse representerer en innsats utover det som kan forventes og innsatsen er av betydning utover arbeidsplassen. Ordenen kan også tildeles personer fra Aruba, Curaçao og Sint Maarten. Den kan også tildeles utenlandske statsborgere.
Norske innehavere
En rekke nordmenn er tildelt Oranje-Nassau-ordenen. Kong Olav var storkorsridder. Det er også prinsesse Ragnhild, kronprins Haakon og kronprinsesse Mette-Marit. Andre norske mottagere er Jan Vincents Johannessen, Stephan Tschudi-Madsen, Georg Nicolai Feydt, Christian Sparre og Bente A. Landsnes.
Sander Munkeby Sundnes
Sander Munkeby Sundnes (født 7. desember 1999) er en norsk fotballspiller som spiller for.
Osobennosti natsionalnoj rybalki
Osobennosti natsionalnoj rybalki (originaltittel: Особенности национальной рыбалки) er en russisk film fra 1998, regissert av Aleksandr Rogozjkin.
Handling
General Ivolgin, en jeger ved navn Kuzmich, og Leva Soloveychik er tre venner som bestemmer seg for å reise på fisketur. De tar med seg en stor porsjon vodka og seiler av gårde, men de går seg raskt vill. Til slutt når de en kyst, og de feilaktig at de fremdeles befinner seg i Russland. Men de har tilfeldigvis havnet i nabo-landet deres Finland.
De går likevel av skipet og tilbringer litt tid ved kysten, og sovner etter hvert. På grunn av effekten av tidligere inntatt alkohol, klarer vennene å glemme igjen resten av vodka-forsyningene deres ved kysten når de skal seile videre. En rekke komplikasjoner oppstår snart når de tre vennene deretter forsøker å få eiendelene sine tilbake.
Feynman-teknikk
Feynmans metode er en læringsmetode som er oppkalt etter Richard Feynman. Metoden foregår ved at man forteller et tema til seg selv på en enkel måte for å finne hull i kunnskapene sine.
Blek bladmåler
Blek bladmåler (Jodis lactearia) er en sommerfugl som tilhører familien egentlige målere (Geometridae). Denne lille, spinkle, grønnhvite arten er ikke sjelden i Sør-Norge. Som nyklekket er den blekt blågrønn, men fargen blekner snart og de fleste eksemplarene man finner er nesten helt hvite.
Utseende
En middelsstor (vingespenn 23 – 26 mm), slank måler, blekt blågrønn bleknende til grønnlig hvit. Både for- og bakvingene har to hvite, lett bølgende (ikke tannete) tverrbånd. Larven er lang og tynn, grønn, hodet er delt av en dyp kløft i to spisse lober.
Levevis
Blek bladmåler holder til i løvskog med innslag av bjørk. Larvenes næringsplante er først og fremst bjørk (Betula spp.), men den kan også gå på hagtorn (Crataegus spp.), eik (Quercus spp.) og andre løvtrær.
Celebrity
Celebrity er det tredje albumet til 'N Sync og ble utgitt i 2001. Albumet kom lå på VG-lista i 4 uker med 16.-plass som beste plassering.
Pakistan under Sommer-OL 1992
Pakistan under Sommer-OL 1992. Tjuesju sportsutøvere fra Pakistan deltok i fem sporter under Sommer-OL 1992 i Barcelona. Det var ellevte gangen som Pakistan deltok i et sommer-OL. De kom på delt 54.-plass med en bronsemedalje.
Volkswagen Multivan
Volkswagen Multivan er en bilmodell fra Volkswagen som kom på markedet i 1986. Den er basert på Type 2 T3 "Caravelle/Transporter", men er bedre utstyrt enn en Caravelle. Blant annet med kombinert sittebenk bakerst som kan gjøres om til en seng, og med klappbord i sideveggen eller i midten. 2. seterad kan vendes helt om. Også hevetak er en opsjon. Modellen er rettet mot fritids- og friluftslivsfolk eller store barnefamilier som en "multifunksjonell" familiebil. Multivan kom også som T4 (etterfølgeren til T3) og er å få som T5 i dag.
Rudolf von Habsburg-Lothringen
Rudolf Johannes Joseph Rainier von Habsburg-Lothringen  (født 8. januar 1788 i Pisa i Italia, død 23. juli 1831 i Baden i Østerrike) var en av den katolske kirkes kardinaler, og den yngste av de 16 barna til keiser Leopold II av Østerrike-Ungarn og Infanta Maria Luisa av Spania og Infanta av Napoli og Sicilia. Han var kongelig fyrste av Ungarn og Böhmen, og erkehertug av Østerrike.
Han var en viktig støtte av Ludwig van Beethovens karriere. Flere komposisjoner (op. 58, 73, 81a, 96, 97, 106, 111, 133, 134) og Missa solemnis (op. 123, for hans intronisering i Olmütz) var dedisert til ham.
Han var fyrsterkebiskop av Olmütz (Olomouc) 1819–1831.
Han ble kreert til kardinal i 1819.
Episkopalgenealogi
Hans episkopalgenealogi er:
Liu Changcheng
Liu Changcheng (født 3. mai 1964) er en kinesisk volleyballspiller.
Han representerte Kina under Sommer-OL 1984 i Los Angeles, hvor han ble nummer 8.
Banteay Kdei
Banteay Kdei (khmer: ប្រាសាទបន្ទាយក្តី, Prasat Banteay Kdei) er et tempel i Angkor, Kambodsja. Den ligger sørøst for Ta Prohm og øst for Angkor Thom. Det et buddhistisk tempel i Bayonstil bygget i sandstein fra slutten av 12. til tidlig i det 13. århundre under kong Jayavarman VII. Planen over tempelet ligner på planen til Ta Prohm og Preah Khan, men er mindre kompleks og mindre i størrelse. Bygningene er innenfor to påfølgende vegger, og består av to konsentriske gallerier med flere tårn, som innledes i øst av et kloster.
Dette tempelkomplekset framstår i dag som temmelig falleferdig, dette på grunn av feilkonstruksjon og dårlig kvalitet på byggematerialene. Banteay Kdei har vært bebodd av munker på ulike tidspunkter i løpet av århundrene, men stelen har aldri blitt funnet, så det er ukjent hvem tempelet er dedikert til.
Khushab kjernekraftverk
Khushab kjernekraftverk er et kjernekraftverk som produserer elektrisk kraft i Pakistan. Det ligger i byen Khushab i provinsen Punjab. Kraftverket står sentralt i Pakistans produksjon av tungtvann og i forskning av naturlig uran, til nytte for Pakistans atomprogram. Byggingen startet i 1986, og den første reaktoren åpnet i april 1998. Anlegget er også Pakistans første egenproduserte kjernekraftverk.
Anlegget består av en tungtvannsreaktor, som gir en maksimal effekt på opp imot 70 MW. Kraftverket er ikke beregnet for stor skala produksjon av elektrisitet, men er heller rettet mot forskning for militære formål. Satellittbilder fra 2009 viser at den andre reaktoren nesten er ferdig utbygd, og en mulig tredje reaktor i startfasen av sin byggingsperiode. Disse opplysningene har ikke blitt bekreftet av Pakistans regjering.
Oksfjorddalen
Oksfjorddalen (nordsamisk: Stuoravuovdi) er en dal i Nordreisa kommune i Troms. Dalen starter ved Vassbotn, i østenden av Oksfjordvatnet. Den går først mot sør, deretter mot øst, opp mot fjellene som danner vannskillet mot Kvænangen i øst og Reisadalen i vest.
Den nedre delen av dalen er relativt flat, med enkelte gårdsbruk, mens den øvre delen er en V-dal med bratte sider. Ved Vaddas gruver deler dalen seg i Storelidalen, som går mot sør, og Lilleelvdalen, som fortsetter mot øst. Mesteparten av dalen er skogkledt. To elver renner gjennom dalen. Storelva starter ved Vaddas, mens Sandelva kommer ned fra fjellet ved Solvang. De to elvene renner parallelt, med Storelva på østsida av dalen og Sandelva på vestsida.
Fylkesvei 7956 går et par kilometer opp i dalen fra Vassbotn. En kommunal grusvei går fra Vassbotn opp til Vaddas.
Chiemsee (andre betydninger)
Chiemsee er navnet på
Heraldisk stil
Heraldisk stil er en stiliseringsteknikk som er typisk for figurer og farger (tinkturer) i våpenskjold.
Heraldisk stil går ut på å fremheve det særegne og karakteristiske ved det som skal avbildes, samt utelate det unødvendige. Figurer skal være tydelige og lett kjennelige, mens farger skal være rene og uten nyanser. Figurene blir dermed mer ornamentale, grafiske og abstrakte typer, mens de blir mindre naturalistiske og individuelle.
Typiske figurer i heraldisk stil er løve, ørn, tårn, lilje og rose.
Heraldisk stil går på tvers av stilhistorien, selv om noen stilarter, særlig barokk og rokokko, går langt i å framstille våpenfigurer naturalistisk og med liten stilisering.
I andre land er det også mange avbildninger av offentlige våpen i flatestil, særlig Sverige, men også i Finland, Sveits og Skottland. I Danmark og flere andre europeiske land brukes flatestilen i noe mindre grad. I England er det mer bruk av perspektiv, skyggelegging og fargenyanser, selv om disse virkemidlene er blitt dempet noe ned i offisielle våpenavbildninger fra de senere år.
Litteratur
Andre land
The Sound Pattern of English
The Sound Pattern of English (ofte referert til som SPE) er en teoretisk bok fra 1968 om fonologi (en del av lingvistikken) skrevet av Noam Chomsky og Morris Halle. Den gir et forståelig overblikk over fonologien av engelsk språk, og er en milepæl både innen fonologien og innen analysen av engelsk. Chomsky og Halle presenterer fonologien som et lingvistisk undersystem som er forskjellig fra andre deler av grammatikken, som transformerer underliggende fonemiske sekvenser ifølge regler, og resulterer i den fonetiske formen som ytres av taleren. Teorien passer inn med resten av Chomskys tidlige språkteorier i at den omhandler transformasjon; teorien er den første av Chomskys teorier som fokuserer på fonologi; han hadde tidligere kun jobba med syntaks.
Chomsky og Halle representerer lyder som grupper av trekk med positive eller negative verdier (for eksempel om en lyd er vokalisk, nasal, høy, bakre, osv.). Kontekstavhengige regler endrer så den underliggende formen av et ord til den formen som ytres av taleren. Disse reglene kan for eksempel virke i slutten av et ord, eller kun i slutten av en nomenfrase.
The Sound Pattern of English har hatt en enorm innflytelse på seinere verk. Noen avledninger av teorien har endra inventaret av segmentale trekk, ved å regne noen som ikke tilstedeværende heller enn å ha enten positiv eller negativ verdi. Teoriens behandling av fonologi som regler som opererer på trekk, samt trekka som brukes, brukes fortsatt i forskjellige former i mange nåværende fonologiske teorier. Noen av de største etterfølgende teoriene er autosemental fonologi, leksikal fonologi og optimalitetsteori.
Peugeot
Peugeot er en fransk bilprodusent, grunnlagt i 1889. Firmaet startet med produksjon av sykler, men kan spore sin historie tilbake til den gang brødrene Jean-Pierre og Jean-Frédéric Peugeot bygget om en mølle til en smie i Sous-Cradet i det nordvestlige Frankrike i 1810.
I 1889 viste Peugeot frem en dampdrevet trehjuling på Verdensutstillingen i Paris, og i 1913 produserte Peugeot halvparten av alle biler i Frankrike. I 1952 rullet bil nummer 1 million av samlebåndet. I 1976 fusjonerte Peugeot og Citroën. Peugeot overtok 90% av aksjekapitalen i Citroën. Det nye selskapet fikk navnet PSA Peugeot Citroën. Etter fusjonen mellom Groupe PSA og Fiat Chrysler Automobiles i 2021 er Peugeot en del av konsernet Stellantis.
Peugeots suksessmodell 504 ble kåret til Årets Bil i Europa i 1969. Senere har modellene 405 (1988), 307 (2002), 308 (2014), 3008 (2017) og 208 (2020) også blitt kåret til Årets Bil i Europa. To modeller fra Peugeot har kommet på andreplass på listen, 205 (1984) og 406 (1996). Det har også blitt to tredjeplasser på listen med 505 (1980) og 206 (1999).
Andre
Peugeot har også produsert Mercedes-Benz Geländewagen under navnet Peugeot P4 på lisens for det franske forsvaret.
Mykola Moroziuk
Mykola Mykolajovytsj Moroziuk (ukrainsk: Микола Миколайович Морозюк, født 17. januar 1988) er en ukrainsk fotballspiller som spiller for.
Han har tidligere spilt for klubbene Dynamo Kyiv, Dnipro, Obolon Kyiv og Kryvbas Kryvyj Rih. Morozjuk har spilt flere landskamper for og på aldersbestemte landslag.
Klubbkarriere
Moroziuk startet sin fotballkarriere med ungdomsfotball hos Dynamo Kyiv, hvor han spilte seg oppover gjennom tredje- og andrelaget til klubben. Etter å ha vært på et låneopphold hos Dnipro Dnipropetrovsk i 2007 ble han hentet til førstelaget på permanent basis og fikk sin debut i mai 2008. Hos Dynamo Kyiv fikk han ti seriekamper på tre sesonger, og ble lånt ut til både Obolon Kyiv i juli 2009 og Kryvbas Kryvyj Rih i januar 2010.
Peugeot
I Norge
Fra 1929 har Bertel O. Steen hatt agenturet i Norge. Den første bilen som ble importert var en 201 som kom til Norge 23. oktober 1929, som ble brukt som demonstrasjonsvogn inntil den ble solgt samme år. I løpet av 1930 solgte Bertel O. Steen 8 eksemplarer av 201.
Mykola Moroziuk
Klubbkarriere
Under Superkubok Ukraiiny i 2007 scoret han det avgjørende målet i straffesparkkonkurransen mot Sjakhtar Donetsk. Morozjuk fikk sin europacupdebut under Mesterligaen 2008/2009 i tredje kvalifiseringsrunde mellom Dynamo Kyiv og Spartak Moskva, hvor han kom inn som innbytter for Artem Milevskyj.